CELEX: 32020D2185
Language: hu
Date: 2020-12-18 00:00:00
Title: A Tanács (EU) 2020/2185 határozata (2020. december 18.) az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Európai Unió nevében történő aláírásáról

2020.12.23.   
               
               
                  HU
               
               
                  Az Európai Unió Hivatalos Lapja
               
               
                  L 435/63
               
            
         A TANÁCS (EU) 2020/2185 HATÁROZATA
         (2020. december 18.)
         az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásnak az Európai Unió nevében történő aláírásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (5) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Bizottság 2003 májusában elfogadta az Európai Parlamenthez és a Tanácshoz intézett, „Az erdészeti jogszabályok végrehajtása, az erdészeti irányítás és az erdészeti termékek kereskedelme (FLEGT) – Javaslat uniós cselekvési tervre” című közleményt. Az említett közleményben meghatározott cselekvési terv (a továbbiakban: a FLEGT cselekvési terv) az illegális fakitermelés kezelését célzó intézkedésekre hívott fel önkéntes partnerségi megállapodásoknak fakitermelő országokkal történő kialakítása révén. A Tanács 2003 októberében fogadott el következtetéseket a FLEGT cselekvési tervről, és az Európai Parlament 2005. július 11-én fogadott el állásfoglalást a témáról.
                  
               
                     (2)
                  
                  
                     A Tanács 2005. december 5-én felhatalmazta a Bizottságot, hogy partnerségi megállapodásokra irányuló tárgyalásokat kezdjen fakitermelő országokkal a FLEGT cselekvési terv végrehajtása érdekében.
                  
               
                     (3)
                  
                  
                     A Tanács 2005. december 20-án elfogadta a 2173/2005/EK rendeletet (1), amely létrehozta az olyan országokból az Unióba irányuló faanyag-behozatal FLEGT engedélyezési rendszerét, amelyekkel az Unió önkéntes partnerségi megállapodásokat kötött.
                  
               
                     (4)
                  
                  
                     Az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodásra (a továbbiakban: a megállapodás) irányuló, a Hondurasi Köztársasággal folytatott tárgyalásokat a megállapodás 2018. június 14-i parafálásával sikeresen lezárták.
                  
               
                     (5)
                  
                  
                     A megállapodást az Unió nevében alá kell írni, figyelemmel annak későbbi időpontban történő megkötésére,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Unió és a Hondurasi Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás aláírását, figyelemmel annak megkötésére (2).
         
         
            2. cikk
            A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 18-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2173/2005/EK rendelete (2005. december 20.) az Európai Közösségbe irányuló faanyag-behozatal FLEGT engedélyezési rendszerének létrehozásáról (HL L 347., 2005.12.30., 1. o.).
         
            (2)  A megállapodás szövegét a megkötéséről szóló határozattal együtt hirdetik ki.